जिले भर की समस्त 1308 आंगनबाड़ी केन्द्रों में जन्म से 05 वर्ष तक के सभी बच्चों के आधार पंजीयन का कार्य 26 अक्टूबर से शुरू हो रहा है, ताकि 31 दिसम्बर 2015 के पहले शत प्रतिशत बच्चों का नि:शुल्क आधार पंजीयन किया जा सके। आधार पंजीयन निर्धारित तिथि पर आंगनबाड़ी केन्द्रों में सुबह 7 बजे से शाम 5 बजे तक किया जायेगा। 26 अक्टूबर को आंगनबाड़ी केन्द्र हुरावली क्रं.-1 थाटीपुर गाँव जडेरूआ, गोवर्धन कॉलोनी एवं रगियाना मोहल्ला से शुभारंभ किया जायेगा।